armvectores/hy_wikipedia_2023 huggingface dataset:
Իվան Գորեմիկին

Իվան Լոգինովիչ Գորեմիկին (ռուս.՝ Ива́н Лóггинович Горемы́кин, Ivan Logginovič Goremykin, նոյեմբերի 8, 1839(1839-11-08) կամ 1840, Մեծ Նովգորոդ, Ռուսական կայսրություն - հոկտեմբերի 24, 1917(1917-10-24) կամ 1917, Սոչի, Սևծովյան նահանգ), ռուս պահպանողական քաղաքական գործիչ, ով 1906 թվականին և Երկրորդ համաշխարհային պատերազմի տարիներին (1914-1916 թվականներին) եղել է Ռուսաստանի վարչապետը։


== Կենսագրություն ==
Ծնվել է 1839 թվականի նոյեմբերի 8-ին, ազնվականների ընտանիքում։ 1860 թվականին ավարտել է Իրավագիտության կայսերական դպրոցը և Սանկտ Պետերբուրգում դարձել փաստաբան։ Ռուսական Սենատում Գորեմիկինը դառնում է Լեհական թագավորությունում գյուղատնտեսության հարցերով պատասխանատու։ 1866 թվականին նշանակվում է Պլոցկի, իսկ 1869 թվականին՝ Կելցեի փոխքաղաքապետ։ 1891 թվականին նշանակվում է արդարադատության փոխնախարար՝ համարվելով «գյուղացիական հարցեր»-ում մասնագետ։
Մեկ տարի անց տեղափոխվում է Ներքին գործերի նախարարություն և 1895-1899 թվականներին ղեկավարում այն։ Գորեմիկինը Նիկոլայ Երկրորդ ցարի հավատարիմ աջակիցն էր և հետևաբար պահպանողական քաղաքականություն էր վարում։ 1897 թվականին Գորեմիկինը կամ նրա ղեկավարած նախարարությունը արտաքսում են Վլադիմիր Չերտկովին, ով տոլստոյական շարժման առաջնորդներից էր։
Ռուսաստանի Ներքին գործերի նախարարությունը ղեկավարելու տարիներին Գորեմիկինը Ցարին ներկայացրեց մի առաջարկ, որը ենթադրում էր վարչական բարեփոխումներ և զեմստվո ծրագրի ընդլայնում։ Ծրագիրը չընդունվեց, և արդյունքում 1899 թվականին նա պաշտոնաթող եղավ, իսկ ահա 1906 թվականին դարձավ վարչապետ։
Առաջին Դումայի պահանջած քաղաքական բարեփոխումներին կտրուկ դեմ լինելու պատճառով նա չկարողացավ համագործակցել դումայի հետ և 1906 թվականի հուլիսին հրաժարական տվեց։ Նրան հաջորդեց Ներքին գործերի նախարար Պյոտր Ստոլիպինը, ով ավելի երիտասարդ էր և ավելի ազդեցիկ։ 
Մի քանի տարի անց Ցարը ետ կանչեց Գորեմիկինին, ով կրկին դարձավ Նախարարների խորհրդի նախագահ (վարչապետ) 1914 թվականի ապրիլից մինչև 1916 թվականի փետրվար։ Սակայն ո՛չ Պետական Դուման, ո՛չ էլ Նախարարների խորհուրդը չէին ընդունում Գորեմիկինին, և այդ թշնամական վերաբերմունքը մեծապես թուլացնում էր նրա կառավարման արդյունավետությունը։ Նա ինքը այս ամենը շատ լավ գիտակցում էր և Նիկոլայ Երկրորդին խնդրում, որ իր փոխարեն ավելի ժամանակակից հայացքների տեր մեկին նշանակի վարչապետի պաշտոնում։ Գորեմիկինի ցանկությունն իրականացավ 1916 թվականի փետրվարի սկզբին, երբ նրան փոխարինեց Բորիս Շտյուրմերը։
1917 թվականի Փետրվարյան հեղափոխությունից հետո Գորեմիկինը ձերբակալվում է։ Մայիսին Կերենսկին համաձայնում է նրան ազատ արձակել, եթե թոշակի անցնի և հեռանա ապրելու Սոչիի իր ամառանոցում։ 1917 թվականի դեկտեմբերի 24-ին ընտանիքը ենթարկվում է ավազակային հարձակման, ինչի արդյունքում սպանվում են Գորեմիկինը, նրա կինը, դուստրը և փեսան։


== Ծանոթագրություններ ==
Լաունդես շրջան (Ջորջիա)

Անվան այլ կիրառումների համար տե՛ս՝ Լաունդես շրջան (այլ կիրառումներ)Լաունդես շրջան (անգլ.՝ Lowndes County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 1.305 կմ² է, բնակչությունը՝ 92.115 մարդ (2010 թ. տվյալներով)։ Շրջկենտրոնն է Վալդոստա բնակավայրը։ Կազմավորվել է 1825 թ.։
Խաչ (Դերջանի գավառ)

Անվան այլ կիրառումների համար տե՛ս՝ Խաչ (այլ կիրառումներ)Խաչ, Խազգյուղ, գյուղ Արևմտյան Հայաստանում, էրզրումի վիլայեթի Դերջանի գավառակում։


== Պատմություն ==
Բնակիչները բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է բռնագաղթի ճանապարհին, Կամախի կիրճում։


== Բնակչություն ==
1909 թվականին ուներ 50 տուն հայ բնակիչ։


== Տնտեսություն ==
Զբաղվում էին երկրագործությամբ և անասնապահությամբ։


== Պատմամշակութային կառույցներ ==
Խաչն ուներ Ս. Պողոս-Պետրոս անունով եկեղեցի։


== Կրթություն ==
Գյուղում գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Պերևոզի շրջան

Պերևոզի շրջան (ռուս.՝ Перевозский район), մունիցիպալ շրջան Ռուսաստանի Դաշնության Նիժնի Նովգորոդի մարզում։
Ստեղծվել է 1929 թվականին։ Վարչական կենտրոնը՝ Պերևոզ։


== Աշխարհագրություն ==
Շրջանի տարածքի մակերեսը կազմում է 760 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 16351 մարդ։ Բնակչության խտությունը կազմում էր 21,51 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Պոդյուգա

Անվան այլ կիրառումների համար տե՛ս՝ Պոդյուգա (այլ կիրառումներ)Պոդյուգա (ռուս.՝ Подюга), գյուղ Ռուսաստանի Արխանգելսկի մարզի Կոնոշսկի շրջանի կազմում։
Բնակչությունը 2010 թվականին գրանցված տվյալներով կազմում էր 2626 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վորսինո (գյուղ, Բորովսկի շրջան)

Վորսինո (ռուս.՝ Ворсино), գյուղ Ռուսաստանի Կալուգայի մարզի Բորովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆլիզ

Ֆլիզ (ֆր.՝ Flize), համայնք Ֆրանսիայի Շամպայն-Արդեն մարզի Արդեններ գավառում:
Բնակչությունը 2008 թվականի դրությամբ կազմում է 1156 մարդ, բնակչության խտությունը` 558.45 մարդ/կմ²: Բնակավայրը զբաղեցնում է 2.07 կմ² տարածք:


== Աշխարհագրություն ==
Գտնվում է Փարիզ քաղաքից 200 կմ հյուսիս-արևելք, Շալոն ան Շամպայն քաղաքից 90 կմ հյուսիս, Շառլվիլ Մեզիեր քաղաքից 10 կմ հարավ-արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 776 աշխատունակ (15-64 տարեկան) բնակիչ, որոնցից ակտիվ էին 586-ը, իսկ ոչ ակտիվները` 190: Ակտիվության ցուցանիշը կազմում է 75,5 %: 586 աշխատունակ մարդկանցից աշխատել է 534 անձ (282 տղամարդ և 252 կին): Գործազուրկ են եղել 52 անձ (24 տղամարդ և 28 կին): 190 անաշխատունակներից 49-ը եղել են աշակերտներ կամ ուսանողներ, 83-ը` թոշակառուներ, իսկ 58-ը չեն աշխատել տարբեր պատճառներով:


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կրուգլայա Շիշկայի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Կրուգլայա Շիշկա գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 3 հուշարձան (2 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
(2490) Բուսոլինի

(2490) Բուսոլինի (անգլ.՝ Bussolini), աստերոիդ աստերոիդների հիմնական գոտում։ Հայտնաբերվել է 1976 թվականի հունվարի 3-ին Ֆելիքս Ագիլարի աստղադիտարանի կողմից Էլ Լիոնսիտոյում։
Միջին հեռավորությունը Արեգակից կազմում է 2,608468 ա. մ., առավելագույնը մոտենում է 2,2608 ա. մ. հեռավորության վրա և հեռանում 2,9561 ա. մ.։ Արեգակի շուրջ մեկ ամբողջական պտույտ է կատարում 1538,78 երկրային օրվա ընթացքում, իր ուղեծրով շարժվելով միջինում 0,233951 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2490) Բուսոլինի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ընդհատակ (ֆիլմ, 1927)

«Ընդհատակ» (անգլ.՝ Underworld), Ջոզեֆ ֆոն Շտեռնբերգի կողմից 1927 թվականին նկարահանված համր դետեկտիվ ֆիլմ։ Արժանացել է «Օսկար» լավագույն գրական սկզբնաղբյուրի համար մրցանակին (Բեն Հեկտ)։


== Սյուժե ==
Ավազակ Բուլը, ով համարվում էր հանցավոր աշխարհի թագավորը, ընտրում է հարբեցող և թափթփված փաստաբանին, օգնում նրան և տալիս Ռոլս–Ռոյս մականունը։ Շուտով նա Բուլի հանցախմբի ուղեղն է դառնում։ Գործը բարդանում է, երբ Ռոլս–Ռոյսը և Բուլի ընկերուհին՝ Պյորիշկո մականվամբ աղջիկը, սիրահարվում են միմյանց։


== Դերերում ==
Քլայվ Բրուք՝ Ռոլս–Ռոյս
Էվելին Բրենտ՝ «Պյորիշկո»
Ջորջ Բենկրոֆտ՝ Բուլ
Լարի Սիմոն՝ Սլիպի
Ֆրեդ Քոլեր՝ Բաք Մալիգան
Հելեն Լինչ՝ Մեգ, Միլիգանի ընկերուհին
Ջերի Մանդի՝ Պալոմա


== Ծանոթագրություններ ==


== Արտաքին հղումներ ==
Ջորջ Դիք

Ջորջ Դիք (եբրայերեն՝ ג'ורג' דיק‎, արաբ․՝ جورج ديك‎‎, 1984, Աջամի, Թել Ավիվ), արաբական ծագմամբ իսրայելցի դիվանագետ։ 2018 թվականին նշանակվել է Ադրբեջանում Իսրայելի դեսպան։ Նա առաջին քրիստոնյա արաբն է Իսրայելում, որը նշանակվել է դեսպանի պաշտոնում։


== Կենսագրություն ==
Դիքը ծնվել և մեծացել է Յաֆֆայի Աջամի թաղամասի արևելյան ուղղափառ քրիստոնյա ընտանիքում, որի հարևանությամբ վարձակալությամբ բնակվում էին նաև մուսուլմանական, կաթոլիկ ու հրեական ընտանիքներ, ինչպես նաև հրեական ծագմամբ մի կաթոլիկ քահանա։ Նրա հայրը, որն աշխատում էր որպես հարկային հարցերով խորհրդատու, եղել է Յաֆֆայի քրիստոնեական համայնքի առաջնորդներից մեկը, որը նաև աշխատում էր որպես Ուղղափառ ասոցիացիայի նախագահ՝ լինելով քաղաքում հայտնի և ճանաչված անձանցից մեկը։ 2015 թվականին Յաֆֆայի հրապարակներից մեկը, քաղաքապետ Ռոն Հուլդաիի մասնակցությամբ, անվանվել է ի պատիվ նրա հիշատակի։ Դիքի խոսքով՝ նրա տատն ու պապը 1948-1949 թվականների արաբա-իսրայելական պատերազմի ժամանակ, անվտանգությունից ելնելով, փախել են Լիբանան։ Նրանց վստահեցրել էին, որ հրեաները կսպանեն նրանց, եթե նրանք մնան իրենց տներում։ Նրանք հույս ունեին, որ կվերադառնան իրենց տներ, երբ արաբները կջախջախեին հրեաներին։ Դիքի պնդմամբ, երբ պատերազմն ավարտվեց, նրա տատն ու պապը «հասկացել էին, որ իրենք խաբվել են» և որոշել են ապօրինաբար վերադառնալ Յաֆֆայի իրենց տուն, քան, որպես փախստական, մնալ Լիբանանում։ Ապօրինի կերպով Իսրայել վերադառնալուց հետո՝ Դիքի էլեկտրիկ պապը ձերբակալվել է և դատապարտվել, բայց նրա հրեա ընկերներն ու գործընկերները կարողացել են հասնել նրա ազատ արձակմանը։ Դիքի բարեկամները, որոնք ևս հեռացել էին 1947 թվականին, սակայն չէին վերադարձել, հիմա ցրված ապրում են աշխարհի տարբեր երկրներում։
Թվիթերյան իր գրառումներից մեկում Ջորջ Դիքը գրել է, որ իր հոր տատը՝ Անթառամ Համբարյանը հայուհի է եղել, որը փրկվել է Հայոց ցեղասպանությունից։
Դիքն ավարտել է Ռայխմանի համալսարանի իրավունքի դպրոցը։ Նա նաև Ֆուլբրայթի ծրագրով սովորել է Ջորջթաունի համալսարանում։


== Կարիերա ==
Դիքը 2008 թվականին աշխատանքի է անցել Իսրայելի արտաքին գործերի նախարարությունում։ 2009-2012 թվականներին եղել է Նիգերիայում իսրայելական առաքելության փոխղեկավարը։ 2012-2015 թվականներին Նորվեգիայի մայրաքաղաք Օսլոյում նշանակվել է Իսրայելի փոխդեսպան, իսկ 2014 թվականին տեղի ունեցած իսրայելա-պաղեստինյան բախումների ժամանակ դեսպանի ժամանակավոր պաշտոնակատարն էր։
2018 թվականին 34-ամյա Դիքը նշանակվել է Ադրբեջանում Իսրայելի դեսպան։
Դիքն արաբական ծագմամբ առաջին քրիստոնյա իսրայելցին է, որը նշանակվել է դեսպանի պաշտոնում և ունի դեսպանի դիվանագիտական աստիճան։ Իսրայելը նախկինում ևս արաբ դեսպաններ է ունեցել։ Ալի Յահյան եղել է Իսրայելի դեսպանը Ֆինլանդիայում և Հունաստանում։


== Ծանոթագրություններ ==


== Արտաքին հղումներ ==
Twitter account
Facebook account
Instagram account
Speech of 2014-11-17 "My family's story in 1948 - fleeing Jaffa, building a future in Israel."

 Մեդիաֆայլեր George Deek թեմայով Վիքիպահեստում:
Սպեկիա

Սպեկիա  (իտալերեն՝ Specchia), քաղաք Իտալիայում։ Գտնվում է Ապուլիա մարզում՝ Լեչե գավառում։
Բնակչությունը կազմում է 4971 մարդ, բնակչության խտությունը կազմում է 199 մարդ/կմ²։ Զբաղեցնում է 25 կմ² մակերես։ Փոստային ինդեքս՝ 73040, հեռախոսային կոդ՝ +39 00833։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0833 536293
Պաշտոնական կայք՝ http://www.comune.specchia.lecce.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ
Վիճակագրության ազգային ինստիտուտ Archived 2009-12-07 at the Wayback Machine.
Ավիացիոն ալյանս

Ավիացիոն ալյանս՝ ավիաընկերությունների միավորված գործընկերություն, որը օգնում է միջազգային համագործակցության ավիափոխադրումների ոլորտում համեմատաբար ավելի մեծ ցուցանիշներ ձեռք բերելու գործում։ Ավիացիոն ալյանսում ավիաընկերությունները պահպանում են սեփական առանձնահատկությունները, միևնույն ժամանակ միավորում են այնպիսի տարրեր, ինչպիսիք են՝ բրոնապատման համակարգը, ավիաընկերությունների բոնուսային ծրագրերը, կոդերի փոխանակումը և չվերթների ժամանակացույցների փոխանակումը։
Ավիացիոն ալյանսի ստեղծման պատճառ է հանդիսանում օդային տրանսպորտի համակարգումը միջազգային մակարդակով։ Եվրոպայի և ԱՄՆ-ի միջև ավիափոխադրումները իրականացվում և համակարգվում են բաց երկնքի պայմանագրով, իսկ չվերթներն իրականացվում են միայն պայմանագրի անդամ երկրների ավիաընկերությունների կողմից։ Օրինակ ԱՄՆ-ի և Ֆրանսիայի միջև ավիափոխադրում իրավունք ունեն իրականացնել միայն ԱՄՆ-ի և Ֆրանսիայի ավիաընկերությունները։ Գերմանական ավիաընկերությունները չեն կարող ներգրավվել այս շուկայում, բայց ի շնորհիվ ալյանսում անդամ լինելու, օրինակ՝ գերմանական ավիափոխադրող Lufthansa-ն կարող է առաջարկել United Airlines-ի հետ նմանատիպ չվերթ կոդերի փոխանակման միջոցով։


== Առվել մեծ ավիացիոն ալյանսները ==
Մարդատար՝

Star Alliance (ներառում է 27 ավիաընկերություն)
SkyTeam (ներառում է 20 ավիաընկերություն)
Oneworld (ներառում է 15 ավիաընկերություն)Բեռնատար՝

WOW Alliance (միավորում է SAS Cargo Group և Singapore Airlines Cargo)
SkyTeam Cargo (ներառում է 11 ավիաընկերություն)2001 թվականին մեծ ավիացիոն ալյանս էր համարվում շվեյցարական Swissai-ի կողմից գլխավորած Qualiflyer Group-ը։
2006 թվականից 2010 թվականը գոյություն ուներ ոչ պաշտոնական Arabesk Airline Alliance ալյանսը, որը տարբեր ժամանակաշրջաններում իր կազմում ունեցել է 7-ից 10 արաբական ավիաընկերություններ (որոնցից մի քանիսը եղել են SkyTeam, Star Alliance, Oneworld ավիացիոն ալյանսների անդամ)։ 2010 թվականին ստեղծվեց Arab Air (AACO) Ավիափոոխադրման կազմակերպությունը, որն իր կազմում ընդգրկեց 32 անդամ, որից հետո ալյանսը փաստացի կերպով դադարեցրեց իր գործունեությունը։
Տարբեր տարածաշրջաններում գոյություն ունեն ազգային և տարածաշրջանային ալյանսներ, բայց միայն Բրազիլիայի տարածքում է, որ գոյություն ունեն միաժամանակ մի քանի տարբեր ալյանսներ։ Խոշոր ազգային ալյանս է համարվում չինական Xinxing ալյանը, որը ներառում է վեց չինական ավիափոխադրողներ, ներառյալ Hainan Airlines-ը և Sichuan Airlines-ը։


== Ծանոթագրություններ ==
Տագուլա

Տագուլա (էստ․՝ Tagula), գյուղ Էստոնիայի Վալգամաա նահանգի Տիլլիստե շրջանում։
2011 թվականի տվյալներով գյուղում բնակվում էր 163 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Տիեզերական թռիչքների կառավարման Եվրոպական կենտրոն

Տիեզերական թռիչքների կառավարման Եվրոպական կենտրոն, (անգլ.՝ European Space Operations Centre, ESOC) Եվրոպական տիեզերական գործակալության (ЕSА) հետազոտական ​​ստորաբաժանում է, որը պատասխանատու է արբանյակների և տիեզերական զոնդերի կառավարման համար։ Տիեզերական թռիչքների կառավարման Եվրոպական կենտրոնը գտնվում է Գերմանիայի Դարմշտադտ քաղաքում։ Եվրոպական տիեզերական գործակալության տիեզերական նախագծերի մեծ մասի ղեկավարմանը զուգընթաց կենտրոնը իրականացնում է նաև Եվրոպական տիեզերական հետազոտական ESTRACK ցանցի ցամաքային կենտրոնների ղեկավարումը։


== Պատմություն ==

Տիեզերական արբանյակներից ստացված տվյալների մշակման անհրաժեշտությունից ելնելով ստեղծվեց հեռաչափական ESTRACK ցանցը, որն ի սկզբանե բաղկացած էր չորս կայանից, որոնք ունակ էին ազդանշաններ ստանալ տիեզերական սարքերից.

Բելգիայի Լիբին համայնքի Ռեդու բնակավայրում,
Ալյասկայի Ֆերբանկս քաղաքում,
Նորվեգիայի Շպիցբերգեն քաղաքում,
Ֆոլկլենդյան կղզիներում։Սրա հետ մեկտեղ ստեղծվեց տիեզերական տվյալների հավաքագրման կենտրոնը՝ ESDAC-ը (անգլ.՝ European Space Data Acquisition Centre), որտեղ տեղի էր ունենում կայաններից ստացված տեղեկատվության մշակման և խմբագրման հիմնական գործողությունները։ Հետագայում ESDAC-ը վերակազմավորվեց ESOC-ի։


== Առաքելություն ==

Ներկայումս ESOC-ի ակտիվ ծրագրերից են.
Մոլորակային և արեգակնային առաքելություններ.

BepiColombo
Mars Express
Solar Orbiter
ExoMars Trace Gas Orbiter
Cluster II (spacecraft)|Cluster IIԱստղագիտության և հիմնարար ֆիզիկայի առաքելություններ.

Gaia (spacecraft)|Gaia
INTEGRAL
XMM-NewtonԵրկրի դիտորդական առաքելություններ.

CryoSat-2
Swarm (spacecraft)|Swarm
Sentinel-1A
Sentinel-1B
Sentinel-2A
Sentinel-2B
Sentinel-5 Precursor
ADM-AeolusԱռաջիկայում նախատեսվելիք ծրագրերից են.

ExoMars
Biomass
EarthCare
Euclid (spacecraft)|Euclid
Jupiter Icy Moon Explorer|JUpiter ICy moons Explorer (JUICE)
PLATO (spacecraft)|PLATO
OPS-SAT
և այլ ծրագրեր։ESOC-ի կողմից ղեկավարված առավել հաջողված և նշանակալից են հանդիսանում Smart-1 և Huygens probe ծրագրերը։


== Արտաքին հղումներ ==
ESOC-ի պաշտոնական կայք(անգլ.)


== Ծանոթագրություններ ==
Սանտա Կարմեն

Սանտա Կարմեն (պորտ.՝ Santa Carmem), համայնք Բրազիլիայի Կենտրոնաարևմտյան տարածաշրջանում՝ Մատու Գրոսու նահանգի կազմում։ Գտնվում է Մատու Գրոսու նահանգի հարավարևմտյան մասում։ Բնակչությունը կազմում է 4414 մարդ՝ 2006 թվականի տվյալներով։ Գրավում է 3 920,277 կմ2 տարածք։ Բնակչության խտությունը կազմում է՝ 1,1 մարդ/կմ2։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 59.773.672,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 14.795,46 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,787 (տվյալները ՄԱԿ-ի զարգացման ծրագրի)։


== Ծանոթագրություններ ==
5 պեսո (Չիլի)

Անվան այլ կիրառումների համար տե՛ս՝ 5 պեսո (այլ կիրառումներ)Չիլիի 5 պեսոն (իսպաներեն՝ cinco pesos) չիլիական պեսոյի մանրադրամ է, իր ցածր արժեքի պատճառով՝ գործնականորեն չօգտագործվող, թեև շարունակվում է արտադրվել Չիլիի Կենտրոնական բանկի կողմից։
Այս արժողության դրամանիշը (5 պեսո) արտադրվել է բազմաթիվ տեսակներով, մետաղադրամի և թղթադրամի տեսքով, 1851 թվականից սկսած։ Հատվել է տարբեր մետաղներից և համաձուլվածքներից, սկզբում՝ ոսկուց, ապա՝ արծաթից, ալյումինից, և այլն։ Արդի 5 պեսո մետաղադրամի բաղադրությունը պղնձի և նիկելի համաձուլվածք է (մելքիոր)։


=== Ընդհանուր շրջանառության չիլիական 5 պեսո մետաղադրամներ ===
5 պեսո (Չիլի, «Հավասարություն») (1851-1873)
5 պեսո (Չիլի, Y-36) (1895-1896)
5 պեսո (Չիլի, Y-38) (1898, 1900, 1911)
5 պեսո (Չիլի, «Պասկուճ») (1927)
5 պեսո (Չիլի, ալյումին) (1956)
5 պեսո (Չիլի, KM#209) (1976-1980)
5 պեսո (Չիլի, KM#217) (1981-1990)
5 պեսո (Չիլի, «Օ'Հիգգինս») (1990-1992)
5 պեսո (Չիլի, «Օ'Հիգգինս», ութակողմ) (1992-մինչև հիմա)
Գիորգի Կվիրիկաշվիլի

Գիորգի Կվիրիկաշվիլի (վրաց.՝ გიორგი კვირიკაშვილი), վրացի քաղաքական և պետական գործիչ։ Ծնվել է 1967 թ. հուլիսի 20-ին, Թբիլիսիում)։ 2015 թ. դեկտեմբերի 30-ից մինչև 2018 թ. հունիսի 13-ը Վրաստանի վարչապետ։


== Կրթություն ==
1984-1991 թթ. սովորել է Թբիլիսի պետական բժշկական համալսարանում։ 1995 թ. ավարտել է Իվանե Ջավախիշվիլիի անվան Թբիլիսիի պետական համալսարանը՝ տնտեսագետի մասնագիտությամբ, 1998 թ.՝ Իլինոյսի համալսարանը՝ ֆինանսիստի մասնագիտությամբ։


== Գործունեությունը ==
1993-1996 թթ. աշխատել է «Միացյալ Վրացական Բանկում»՝ հասնելով վարկային դեպարտամենտի ղեկավարի տեղակալի պաշտոնին։
1996-1997 թթ. եղել է «Trade Invest Bank»-ի գլխավոր տնօրենի տեղակալ։
1998-1999 թթ. եղել է Միացյալ Վրացական Բանկի բիզնեսի զարգացման և մասնաճյուղերի ցանցի մենեջմենթի տնօրենը։
1999 թ.-ից աշխատել է պետական քարտուղարությունում՝ որպես ֆինանսական, արժութային և արտաքին տնտեսական հարաբերությունների ծառայության փոխտնօրեն։
1999-2004 թթ. եղել է Վրաստանի խորհրդարանի պատգամավոր, խորհրդարանի տնտեսական քաղաքականության կոմիտեի նախագահի տեղակալ։
2004-2006 թթ. աշխատել է Առաջին Կոմերցիոն բանկում (այժմ՝ «ՏաոՊրիվատԲանկ») որպես մենեջմենթի գծով խորհրդական։
2006-2011 թթ. եղել է «Քարթու Բանկի» գլխավոր տնօրեն։
2012-2015 թ. եղել է Վրաստանի էկոնոմիկայի և կայուն զարգացման նախարարը, 2013-2015 թթ.՝ նաև փոխվարչապետ։
2015 թ. սեպտեմբեր-դեկտեմբեր ամիսներին եղել է Վրաստանի արտաքին գործերի նախարարը։
2015-2018 թթ. Վրաստանի վարչապետ։
Սանտ Անատոլիա դի Նարկո

Սանտ Անատոլիա դի Նարկո (իտալերեն՝ Sant'Anatolia di Narco), կոմունա Իտալիայում, գտնվում է Ումբրիա մարզի Պերուջա գավառում։
Բնակչությունը կազմում է 593 մարդ (2008 թվականի տվյալներով)։ Խտությունը՝ 13 մարդ/կմ²։ Տարածքը՝ 47 կմ²։ Էլեկտրոնային փոստ՝ 6040։ Հեռախոսային կոդ՝ 0743։
Կոմունայի հովանավորն է Սուրբ Անատոլիան։ Տոնը նշվում է հուլիսի 9-ին։


== Ժողովրդագրություն ==
Բնակչության թվաքանակի փոփոխությունները.
․


== Կոմունայի վարչակազմ ==
Հեռախոս․ 0743 613149
Պաշտոնական կայք․ http://www.comunesantanatolia.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սպիտակամորթների ցեղասպանություն

«Սպիտակ ռասայի ցեղասպանություն», «սպիտակամորթների ցեղասպանություն», «սպիտակամորթների ոչնչացում» կամ «սպիտակամորթների փոխարինում», դավադրության տեսություն, որը կիսում են «սպիտակ ռասայի» գերազանցության կողմնակիցները, ըստ որի, սպիտակամորթներին ոչնչացնելու համար դավադրություն կա։ Նշվում է, որ սպիտակամորթներին ոչնչացնելու նպատակով երկրներում գաղտնի ուժերը խրախուսում են ցեղերի խառնումը, ոչ մեծերի զանգվածային ներգաղթը, ռասայական ինտեգրացիան, ծնելիության ցածր մակարդակը, աբորտները, սպիտակներից հողի պետական բռնագրավումը, կազմակերպված բռնությունը և էլիմինացիան՝ ստիպողական ձուլման, զանգվածային ներգաղթի կամ ուղղակի ցեղասպանության միջոցով։
Սպիտակամորթների ցեղասպանության կազմակերպմանը դավադրության տեսության կողմնակիցները հաճախ մեղադրում են հրեաներին։ Ավելի քիչ են գաղտնի դավադրությանը մասնակցելու մեջ մեղադրվում սևամորթները, լատինամերիկացիները և մահմեդականները, բայց նրանք դիտարկվում են որպես սպիտակամորթների ցեղասպանության հանցակիցներ, բայց ոչ դրա կազմակերպիչները։
«Սպիտակամորթների ցեղասպանությունը» քաղաքական միֆ է, որը հիմնված է կեղծ գիտական, ներառյալ կեղծ պատմական հայացքների և էթնիկ ատելության վրա, որը պայմանավորված է հոգեբանական խուճապով, որը հաճախ անվանում են «սպիտակների ոչնչացման վախ»։ Գիտնականների կարծիքով՝ սպիտակամորթները կանգնած չեն ոչնչացման վտանգի առաջ։
Դավադրության այս տեսությունը տարածվեց անջատողական և նեոնացիստ Դևիդ Լեյնի կողմից 1995 թվականին և քարոզվեց Եվրոպայում, Հյուսիսային Ամերիկայում, Հարավային Աֆրիկայում և Ավստրալիայում։ Դավադրության նման տեսություններն ավելի վաղ տարածվել էին Նացիստական Գերմանիայում և հիշատակվել Ռենո Կամյուի «Մեծ փոխարինում» գրքում, որը նվիրված էր Ֆրանսիայի սպիտակամորթ բնակչությանը։ 2019 թվականին ահաբեկչություններ են տեղի ունեցել Քրայսթչերչի և Էլ Պասոյի մզկիթներում։ Ահաբեկիչներն իրենց ցույցերում դատապարտել են սպիտակամորթների փոխարինումը և վկայակոչել «Մեծ փոխարինման» հայեցակարգը։ Այս իրադարձություններից հետո, որպես «սպիտակամորթների ցեղասպանության» հոմանիշներ և դավադրության այս տեսության սորտեր, սկսեցին դիտարկվել «մեծ փոխարինման» գաղափարը (հաճախ կոչվում է «փոխարինման տեսություն» կամ «բնակչության փոխարինում»), 2002 թվականի Եվրաբիա Բատ Յեորի հայեցակարգը և 1970-ական թվականներին Գերդ Հոնզիկի կողմից ստեղծված Կալերգայի պլանի վերածնվող միֆը։
2018 թվականի օգոստոսին ԱՄՆ-ի նախագահ Դոնալդ Թրամփը մեղադրվում էր արտաքին քաղաքականության մասին թվիթում դավադրության տեսությանն աջակցելու մեջ, որում պետքարտուղար Մայք Պոմպեոյին հանձնարարել էր հետաքննել «ՀԱՀ-ում հողերի և ֆերմաների զավթումն ու օտարումը, ինչպես նաև ֆերմերների բազմաթիվ սպանությունները»՝ պնդելով, որ ՀԱՀ-ի կառավարությունը ներկայում հող է բռնազավթում սպիտակամորթ ֆերմերներից։ ՀԱՀ-ում ֆերմայի վրա հարձակումների և հողային բարեփոխումների շուրջ ծագած կոնսպիրոլոգիական գաղափարները զանգվածային լրատվության միջոցներում ներկայացված թեմաների թվում են որպես «սպիտակամորթների ցեղասպանության» իրականացման միջոց։ Հարավային Աֆրիկայում և Զիմբաբվեում տնտեսությունների բռնագրավման թեման միավորող է դարձել սպիտակ ազգայնականների և այլընտրանքային աջ խմբերի համար, որոնք օգտագործում են այն սպիտակամորթների գերազանցության գաղափարը արդարացնելու համար։


== Ծանոթագրություններ ==
Հումք

Հումք, հում նյութեր, աշխատանքի առարկա, որն աշխատանքի ազդեցությամբ արդեն որոշակի փոփոխություններ է կրել և ենթակա է հետագա վերամշակման։ Արտադրության պրոցեսում հումքը կազմում է պատրաստի արտադրանքի կամ կիսաֆաբրիկատի նյութական հիմքը, իր արժեքը լրիվ փոխանցում է նորաստեղծ արդյունքին։ Տարբերում են արդյունաբերության և գյուղատնտեսության ծագում ունեցող հումքեր։ Արդյունաբերության հումքը, իր հերթին, բաժանվում է հանքայինի և արհեստականի։ Ըստ օգտագործման ոլորտի հանքային ծագման հումքը ստորաբաժանվում է վառելիքա-էներգե-տիկականի, մետալուրգիականի, լեռնաքիմիականի, տեխնիկականի, շինանյութերի արտադրության հումքի և այլն։ Արհեստական հումքեր են սինթետիկ խեժերը, պլաստմասսաներն ու կաուչուկը, կաշվի փոխարինիչները և այլն։ Գյուղատնտեսական հումքը լինում է բուսական (հացահատիկային կուլտուրաներ, փայտանյութ և այլն) ու կենդանական (միս, ձուկ, կաթ, բուրդ, հում կաշի) ծագման։ Գործնական նշանակություն ունի հումքի դասակարգումն ըստ որակական հատկանիշի, նաև առաջնայինի (հանքային հումք) և երկրորդայինի (արտադրության թափոն, մետաղի ջարդոն և այլն)։
Գրական հոսանք

Գրական հոսանք, ստեղծագործական սկզբունքներով իրար մոտ կանգնած գրողների միասնություն։ Գրական հոսանքի մեջ միավորվող գրողներն առնչվում են գաղափարական ընդհանրություններով, կյանքի երևույթների ընտրության ու տիպականացման, պատկերավորության ու ոճի սկզբունքներով։ Այդ միասնությունը հաճախ կազմակերպական ձևեր է ընդունում (գրական խմբավորումներ, մանիֆեստներ, հրապարակային ելույթներ և այլն)։ 19-րդ դարի երկրորդ կեսին առաջացան նատուրալիզմը, սիմվոլիզմը, 20-րդ դարի սկզբին՝ ֆուտուրիզմը, ակմեիզմը և այլն։ Համապատասխան պայմանների փոփոխության դեպքում գրական հոսանքները վերանում են ասպարեզից։ Գրական հոսանք ասելով հասկանում են նաև միևնույն մեթոդի ստեղծագործական տարբեր հոսանքներ։ Այսպես, ռոմանտիկական մեթոդի մեջ եղել են առաջադիմական և հետադիմական հոսանքներ։


== Տես նաև ==
Գեղարվեստական մեթոդ
Վիլենկա (այլ կիրառումներ)

Վիլենկա, կարող է վերաբերել՝

Վիլենկա - գյուղ Ուկրաինայի Ժիտոմիրի մարզի Կորոստիշևի շրջանում
Վիլենկա - գյուղ Ռուսաստանի Նովգորոդի մարզի Ստարոռուսկի շրջանի կազմում
(5479) Գրահամռայդեր

(5479) Գրահամռայդեր (անգլ.՝ Grahamryder), աստերոիդ աստերոիդների հիմնական գոտում։ Հայտնաբերվել է 1989 թվականի հոկտեմբերի 30-ին Շելտ Բասի կողմից Սերո Տոլոլոյում։
Միջին հեռավորությունը Արեգակից կազմում է 2,57476 ա. մ., առավելագույնը մոտենում է 2,0091 ա. մ. հեռավորության վրա և հեռանում 3,1404 ա. մ.։ Արեգակի շուրջ մեկ ամբողջական պտույտ է կատարում 1509,05 երկրային օրվա ընթացքում, իր ուղեծրով շարժվելով միջինում 0,238561 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,45° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5479) Գրահամռայդեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նովի Գորոդոկ (գյուղ, Վեսելինովոյի շրջան)

Անվան այլ կիրառումների համար տե՛ս՝ Նովի Գորոդոկ (այլ կիրառումներ)Նովիյ Գորոդոկ (ուկրաիներեն՝ Новий Городок), գյուղ Ուկրաինայի Նիկոլաևի մարզի Վեսելինովոյի շրջանում։
2001 թվականի տվյալներով Նովիյ Գորոդոկ գյուղում բնակվում էր 258 մարդ։ Բնակավայրը զբաղեցնում է 1,13 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
15 (այլ կիրառումներ)

15, կարող է վերաբերել.

15 - ոչ նահանջ տարի, որն, ըստ Գրիգորյան օրացույցի, սկսվում է հինգշաբթի օրը։ Այն մեր թվարկության 15-րդ տարին է, 1-ին հազարամյակի 15-րդ տարին, 1-ին դարի 15-րդ տարին, 1-ին դարի 2-րդ տասնամյակի 5-րդ տարին, 10-ական թվականների 5-րդ տարին։
15 - Buckcherry խմբի երրորդ ստուդիո ալբոմը և առաջին ալբոմը նոր կազմով։ Այն լույս է տեսել 2005 թվականի նոյեմբերի 29-ին Ճապոնիայում և 2006 թվականի ապրիլի 6-ին՝ Հյուսիսային Ամերիկայում։
Վերլյուգ

Վերլյուգ (ռուս.՝ Верлюг), գետ Ռուսաստանում, հոսում է Օպարինսկի շրջանում, Կիրովի մարզում։ Գետաբերանը տեղակայված է Մոլոմա գետի ձախ ափին՝ 295 կմ հեռավորության վրա։ Գետի երկարությունը 23 կմ է։
Գետի ակունքը գտնվում է անտառներում, Մարոմիցա գյուղից հարավ-արևմուտք։ Գետը հոսում է հարավ-արևմուտք, անմարդաբնակ անտառային վայրում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300312111100035294
Հիդրոլոգիական ուսումնասիրությունների կոդը - 111103529
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ալ-Ջառնիա

Ալ-Ջառնիա (արաբ․՝ الجرنية‎‎), քաղաքատիպ ավան Սիրիայի Արաբական Հանրապետության Ալ-Ռակկայի մարզում, Ալ-Սաուրայի գավառում։ Հանդիսանում է համանուն Ալ-Ջառնիայի շրջանի վարչական կենտրոնը։


== Աշխարհագրություն ==
Քաղաքն գտնվում է երկրը հյուսիսային մասում, մոտակա բնակավայրեր են արևմուտքում՝ Ալ-Հասրա, հյուսիսում՝ Շալլալ և Ջուբ ալ-Սաֆա, արևելքում՝ Ջալիբ ալ-Հասսան և Բաշ Դուլքի։ Տեղակայված է ծովի մակարդակից 375 մետր բարձրության վրա։


== Բնակչություն ==
2004 թվականի պաշտոնական մարդահամարի տվյալներով քաղաքի բնակչությունն կազմում է 2,686 մարդ։ Իսկ համանուն շրջաննի բնակչություն իր 46 բնակավայրերով կազմում է 31,688 մարդ։


== Ծանոթագրություններ ==
Լեոնարդ Պետրոսյան

Լեոնարդ Գեորգիի Պետրոսյան (հոկտեմբերի 13, 1953(1953-10-13), Մարտունի, ԼՂԻՄ, ԽՍՀՄ - հոկտեմբերի 27, 1999(1999-10-27), Երևան, Հայաստան), հայ քաղաքական գործիչ, Արցախի Հանրապետության վարչապետ (1995-1998), Արցախի Հանրապետության նախագահի պաշտոնակատար (ապրիլ-սեպտեմբեր, 1997), ՀՀ Պաշտպանության նախարարի տեղակալ (1998-1999), ՀՀ օպերատիվ հարցերի նախարար (1999)։


== Կենսագրություն ==
Ծնվել է 1953 թվականի հոկտեմբերի 13-ին Լեռնային Ղարաբաղի Ինքնավար Մարզի Մարտունի ավանում, ծառայողի ընտանիքում։ Միջնակարգ կրթություն ստացել է ծննդավայրում։ Ծառայել է Խորհրդային բանակում։ 1974 թվականին Երևանի կոոպերատիվ ինստիտուտի (Մոսկվայի մասնաճյուղ) ուսանող էր, երբ աշխատանքի անցավ ԼՂԻՄ Մարտունու շրջանի ֆինանսական բաժնում։ 1979 թվականին ավարտել է Երևանի Ժողտնտեսության ինստիտուտը։
1975-1990 թվականներին աշխատել է հասարակական սննդի Մարտունու շրջանային համակարգում, Գևորգավանի գինու գործարանում, Կոմկուսի Մարտունու շրջկոմում, ԼՂԻՄ ագրոարդկոմբինատում՝ զբաղեցնելով տարբեր պաշտոններ, դրսևորելով կազմակերպչական ակնառու դիրք, օբյեկտիվություն և սրտացավություն։
Մասնակցել է Արցախյան շարժմանը, 1991 թվականին նշանակվեց ԼՂԻՄ մարզկոմի նախագահի պաշտոնակատար, իսկ սեպտեմբերին ընտրվեց ԼՂՀ մարզխորհրդի նախագահ։ 1992 թվականի հունվարին նշանակվեց ՀՀ հատուկ ծրագրերի վարչության պետի առաջին տեղակալ, այնուհետև՝ պետ։ 1995 թվականի հունվարից մինչև 1998 թվականը ԼՂՀ վարչապետն էր։
Ամուսնացած էր, չորս զավակների հայր։


== Մահ ==

1997 թվականի ապրիլ-սեպտեմբերին միաժամանակ եղել է ԼՂՀ նախագահի պաշտոնակատար։ Այնուհետև տեղափոխվեց Երևան և նշանակվեց ՀՀ պաշտպանության նախարարի տեղակալ։ 1999 թվականի հոկտեմբերի 27-ին ՀՀ Ազգային Ժողովի նիստերի դահլիճում զոհվեց։
Աբինսկ

Աբինսկ, քաղաք Ռուսաստանի հարավում՝ Կրասնոդարի երկրամասում։ Աբինսկի շրջանի վարչական կենտրոն է։


== Աշխարհագրություն ==
Քաղաքը գտնվում է Ազովո-Պրիկուբանսկո դաշտավայրում՝ Աբին գետ վրա։ Կրասնոդարի հեռավորությունը Աբինսկից 80 կմ է, իսկ Կրիմսկաինը՝ 12 կմ։


=== Կլիմա ===
Աբինսկի կլիման չափավոր ցամաքային է։ Ամառը սկսվում է մայիսից։ Ամռան միջին ջերմաստիճանը հասնում է 25°С-ի, ամենատաք օրերին հասնում է նույնիսկ +35°С-ի։ Ձմռանը բնորոշ է հաճախակի տաքացում, սկսվում է դեկտամբերի վերջին։ Աշնանային ամիսներին ջերմաստիճանը հասնում է մինչև +30°С-ի։


== Պատմություն ==
1834 թվականին նատուխայների գյուղում գեներալ Ալեքսեյ Վելյամինովը կառուցեց Աբինսկ գյուղը։ 1862 թվականին սկսեցին կառուցել 11 նոր գյուղեր։
Աբինսկա ստանիցան (մեծ գյուղ) հիմնադրվել է 1863 թվականին։ Եղել է Կուբանսկո մարզի Տեմյուրսկի մասնաճյուղ։ 1914-1919 թվականներին գյուղում գործում էր ձիաքարշ երկաթագծերի համակարգ։
1963 թվականին ստանցիան ստացել է քաղաքի կարգավիճակ և կոչվել է Աբինսկ։


== Բնակչություն ==
2016 թվականի հունվարի 1-ի դրությամբ բնակչության քանակով քաղաքը գտնվում էր անհայտ (հնարավոր չէ որոշել քաղաքը)-րդ տեղում Ռուսաստանի Դաշնության 1112 քաղաքների շարքում:
Ազգային կազմը


== Արդյունաբերություն ==
Սննդի արդյունաբերություն
Շինանյութերի արտադրություն
ՍՊԸ «Աբինսկի էլեկտրամետաղագործական գործարան»
Կահույքի գործարանՇրջանում աճեցնում են հացահատիկային մշակաբույսեր (հիմնականում բրինձ), զբաղվում են անասնապահությամբ, թռչնաբուծությամբ։


== Կրթություն ==


=== Նախադպրոցական կրթություն ===
Մանկապարտեզ № 1
Մանկապարտեզ № 2 «Կազաչոկ»
Մանկապարտեզ № 4
Մանկապարտեզ № 5 «Ուլիբկա»
Մանկապարտեզ № 7
Մանկապարտեզ № 31
Մանկապարտեզ № 33
Մանկապարտեզ № 34 «զոլոտոյ կլյուչիկ»
Մանկապարտեզ № 39 «Աիստյոնոկ»
Մանկապարտեզ № 43


=== Միջնակարգ կրթություն ===
Հանրակրթական միջնակարգ դպրոց № 1
Հատուկ հանրակրթական դպրոց № 2
Հանրակրթական միջնակարգ դպրոց № 3
Հանրակրթական միջնակարգ դպրոց № 4
Հանրակրթական միջնակարգ դպրոց № 38


=== Նախնական մասնագիտական կրթություն ===
Մասնագիտական դպրոց № 30


=== Միջնական պրոֆեսիոնալ կրթություն ===
Անապսկի արդյունաբերական տեխնիկումի մասնաճյուղ


=== Լրացուցիչ կրթություն ===
Մանկապատանեկան մարզադպրոց «Վիկտորիա»
Մանկապատանեկան սպորտային դպրոց «Սպարտակ»
Մանկապատանեկան սպորտային դպրոց «Յունոստ»
Մանկական ստեղծագործական տուն
Մանկական երաժշտական դպրոց
Արվեստի մանկական տպրոց


== Ծանոթագրություններ ==
1895

1895 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1895 թվականն է, 
XIX դարի 95-րդ տարին։


== Դեպքեր ==


== Ծնունդներ ==
Մարտի 3 - Ռագնար Ֆրիշ, տնտեսագիտություն, պրոցեսների վերլուծության
Մայիսի 17 - Սմբատ Դանիելյան, հայ զինվորական գործիչ, գվարդիայի գնդապետ (1940), դիվիզիայի հրամանատար։
Հունիսի 10 - Սուրեն Ստեփանյան, հայ քանդակագործ, մանկավարժ, արվեստի տեսաբան
Հունիսի 27 - Ժամսարանգիյն Սամբու, մոնղոլական քաղաքական և պետական գործիչ
Հուլիսի 8 - Բենիամին Ժամկոչյան, մանկավարժ, հասարակական գործիչ (մահ․ 1984)
Հուլիսի 27 - Ումբերտո Էլիա Տեռաչինի, իտալական բանվորական շարժման գործիչ
Հոկտեմբեր 3 - Սերգեյ Եսենին, ռուս բանաստեղծ (վ. 1925)
Նոյեմբերի 12 - Հրաչյա Ներսիսյան, կինոյի և թատրոնի հայ անվանի դերասան, երկրորդ աստիճանի ստալինյան մրցանակի դափնեկիր (1941), ԽՍՀՄ ժողովրդական արտիստ (1956)
Նոյեմբեր 16 - Մայքլ Արլեն, (Տիգրան Գույումճյան), սփյուռքահայ անգլիագիր գրող (վ. 1956)
Նոյեմբերի 29 - Ուիլյամ Տաբմեն, Լիբերիայի պետական և քաղաքական գործիչ
Դեկտեմբերի 3 - Աննա Ֆրոյդ, ավստրիական ծագմամբ բրիտանացի հոգեբան և հոգեվերլուծաբան, հոգեվերլուծության հիմնադիր Զիգմունդ Ֆրոյդի կրտսեր դուստրը
Դեկտեմբերի 15 - Կարո Զաքարյան, հայ կոմպոզիտոր և խմբավար
Դեկտեմբերի 21 - Ձիգա Վերտով, խորհրդային կինոռեժիսոր
Համաստեղ - արևմտահայ բանաստեղծ (վ. 1966)
Հրաչյա Ներսիսյան-հայ դերասան (վ.1961)


== Մահեր ==
Դեկտեմբերի 28 - Հովհաննես Հյունքյարպեյենտյան, բառարանագիր
Պետկո Ռաչև Սլավեյկով, բուլղար բանաստեղծ, լուսավորիչ, հասարակական քաղաքական գործիչ
Սեպտեմբերի 28 - Լուի Պաստյոր, ֆրանսիացի միկրոբիոլոգ և քիմիկոս, Ֆրանսիական ակադեմիայի անդամ
Հինյոյա

Հինյոյա, ինչպես նաև Հինյո (նորվ.՝ Hinnøya), կղզի Հյուսիսային Նորվեգիայում։
Նորվեգիայի մերձափնյա խոշորագույն կղզին է (երկրի կազմում ավելի մեծ կղզի միայն Շպիցբերգեն կղզեխմբի կղզիներն են։ Կղզու տարածքը կազմում է 2204,7 կմ²Լ Կղզու բնակչությունը 31 851 մարդ է (2006 թվականի դրությամբ)։ Հինյոն կղզու արևմտյան մասը վարչակազմորեն պատկանում է Վեստերոլեն շրջանին, հարավարևմտյան հատվածը՝ Լոֆոտեն շրջանին։ Ամենից շատ բնակչություն ունի Հարստադ քաղաքը։ Կղզու տարածքում կան մի քանի գյուղեր, որոնցից առանձնանում են Բուրկենեսը, Լյոդինգենը, Սիգերֆյորդը և Սյորվիկը։
Կղզին աշխարհագրորեն բաժանվում է ֆյուլկա Տրոմսի (Հարստադ և Կվեֆյորդ կոմունաներ) և Նուրլանի (Անդյոյ, Հադսել, Լյոդինգեն, Սորտլան, Հյելսուն և Վոգան կոմունաներ) միջև։ Կղզին հատում են բազում ֆյորդներ, ունի բլրային և լեռնային ռելիեֆ։ Մասնավորապես, հարավային հատվածում կղզու ամենաբարձր լեռն է՝ Մյոյսալենը (ծովի մակարդակից բարձրությունը՝ 1262 մ)։ Լավագույն գյուղատնտեսական տարածքները գտնվում են հյուսիս-արևելքում՝ Հարստադ և Կվեֆյորդ կոմունաներում։ Կղզին միացած է Հյելսուն կամրջի հետ։ Արևմուտքում միանում է Լանգյոյա կղզու հետ՝ Սորտլան կամրջով, իսկ հյուսիսում՝ Անդյոյա կղզու հետ՝ Անդյոյ կամրջով։
Լոֆաստ ճանապարհը, որը միացնում է Լոֆոտենը ցամաքի հետ, պաշտոնապես բացվել է 2007 թվականի դեկտեմբերի 1-ին։ Ճանապարհը դարձել է Е10 Եվրոպական մայրուղու հատվածը և մոտ անցնում Մյոյսալեն ազգային պարկին։ Կղզու հյուսիս-արևտմյան հատվածում (Սորտլան և Անդյոյ կոմունաներ) տեղակայված Ֆորֆյորդ արգելանոցը՝ անտառներով, ճահիճներով և Նորվեգիայի հնագույն կաղնիներով (700 տարեկան) մի վայր։


== Ծանոթագրություններ ==


== Արտաքին հղումներ ==
Հինյոյա շրջանի բնությունը
Գրիշա Ազիզյան

Գրիշա Ռաֆայելի Ազիզյան (նոյեմբերի 21, 1962(1962-11-21), Մարտունի, ԼՂԻՄ, Ադրբեջանական ԽՍՀ, ԽՍՀՄ - ապրիլի 28, 2018(2018-04-28)), հայ ազատամարտիկ։


== Կենսագրություն ==
Գրիշա Ազիզյանը ծնվել է 1962 թվականի նոյեմբերի 21-ին Լեռնային Ղարաբաղի Մարտունի քաղաքում, հայ ազատամարտիկ։ 1969-1977 թվականներին սովորել է տեղի ութամյա դպրոցում։ Այնուհետև ուսումը շարունակել է Երևանի ճարտարաշինարարական համալսարանում։ 1984-1986 թվականներին ծառայել է խորհրդային բանակի շարքերում։ Ծառայությունն ավարտելուց հետո բնակություն է հաստատել Սարատով քաղաքում և աշխատել այնտեղ։ Արցախյան շարժման տարիներին վերադարձել է ծննդավայր, որտեղ նր կրտսեր եղբայրը` Ժիրայր Ազիզյանը ընդհատակյա ակտիվ գործունեություն էր սկսել պաշտպանական միջոցառումների կազմակերպման ուղղությամբ։ Գրիշան անմիջապես զինվորագրվել է հայրենի բնակավայրի պաշտպանության համար մղվող պայքարին։ Նրա ձևավորած ջոկատը ռազմական ուղղին սկսեց հարազատ թաղամասի ինքնապաշտպանությունից։ Կարճ ժամանակահատվածում նա աչքի ընկավ իր հրամանատարական բարձր ունակություններով և նշանակվեց վաշտի, ապա նաև գումարտակի հրամանատարի պաշտոններում։ Նրա ղեկավարած գումարտակի մասին բարձր գնահատանքով էին խոսում ինչպես զինվորական հրամանատարությունը, այնպես էլ ժողովուրդը։ Գումարտակը մասնակցել է ինչպես շրջանի, այնպես էլ այլ բնակավայրերի ազատագրման և պաշտպանության գործողություններին` հատկապես աչքի ընկնելով Ավդալ֊Գյուլափլուի, Ֆիզուլիի,Քյալբաջարի, Հորադիզի, Ամիրանլարի, Մաճկալաշենի, Ղարադաղլուի, Կուրապատկինոյի, Մուղանլուի, Մարզիլուի, Վերին Վեյսալուի, Ջաբրայիլի, Զանգելանի, Կուբաթլուի, Աղդամի, Հադրութի ազատագրական մարտերում։ 1994 թվականին ամենաթեժ գործողությունների ժամանակ նահատակվել է Գրիշայի հարազատ եղբայր՝ Ժիրայրը։ Գրիշա Ազիզյանը միշտ եղել է ենթակաների կողքին և անձնական օրինակով առաջնորդել նրանց մարտական գործողությունների ամենաթեժ կետերում։


== Պարգևներ ==
Հայրենիքին մատուցած բացառիկ ծառայությունների համար Գրիշա Ազիզյանը արժանացել է Մարտական Խաչ 2-րդ աստիճանի շքանշանի։ 1995 թվականին առողջական խնդիրների պատճառով զորացրվել է պահեստազոր։


== Մահ ==
Մահացել է 2018 թվականի ապրիլի 28-ին։


== Տես նաև ==
Ժիրայր Ազիզյան


== Ծանոթագրություններ ==


== Արտաքին հղումներ ==
Նվիրյալները. Գրիշա Ազիզյան
Օստրոե

Օստրոե (ուկրաիներեն՝ Гостре), քաղաքատիպ ավան Ուկրաինայի Դոնեցկի մարզի Սելիդովոյի քաղաքային խորհուրդում։
2012 թվականի տվյալներով Օստրոե քաղաքատիպ ավանում բնակվում էր 684 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ալենդեյլ շրջան (Հարավային Կարոլինա)

Ալենդեյլ շրջան (անգլ.՝ Allendale County), ԱՄՆ Հարավային Կարոլինա նահանգի 46 վարչական միավորներից մեկը։ Ընդհանուր տարածությունը 1.070 կմ² է, բնակչությունը՝ 11.211 մարդ (2000 թ. տվյալներով)։ Շրջկենտրոնն է Ալենդեյլ բնակավայրը։ Կազմավորվել է 1919 թ.։
Սուրտ (արբանյակ)

Սուրտ, Սատուրնի անկանոն արբանյակն է, հայտնաբերվել է Սքոթ Շեփարդի կողմից 2006 թվականին։
Գեղամ Ալեքսանյան

Գեղամ Ալեքսանյան (1962, Հայաստան), հայ նկարիչ, ով 2004 թվականից ապրում և ստեղծագործում է ԱՄՆ-ում։


== Կենսագրություն ==
Գեղամը ծնվել է 1962 թվականին Հայաստանում։ Նկարչություն սովորել է Արմեն Աթայանի մոտ։ 1984 թվականին ավարտել է Երևանի գեղարվեստա-թատերական ինստիտուտը։ Հանդիսանում է Ռուսաստանի Դաշնության նկարիչների արհմիության անդամ։ 2004 թվականին տեղափոխվել է ԱՄՆ։ 2005 թվականին Լոս Անջելեսի Seyhoun պատկերասրահում բացվել է Ալեքսանյանի առաջին անհատական ցուցահանդեսը։ Նրա գործունեությանն են անդրադարձել ամերիկյան տարբեր հրատարակչություններ, այդ թվում՝ Art Business News-ը, Times Square:
2011 թվականին Artexpo Նյու Յորքում Գեղամ Ալեքսանյանի «Վերջին լույս» (2000) կտավը ճանաչվել է որպես Մարտի 16-ի հաղթող աշխատանք։ Նախքան ԱՄՆ տեղափոխվելը Գեղամ Ալեքսանյանի գործունեությանն են անդրադարձել նաև հայաստանյան մի շարք հրատարակչություններ։
Ալեքսանյանի կտավները գտնվում են Le Vernissage պատկերասրահներում և մասնավոր հավաքածուներում։


== Ծանոթագրություններ ==
Հիմար ձի

«Հիմար ձի», Վադիմ Լևինի բանաստեղծության մոտիվներով սովետական կարճամետրաժ մուլտֆիլմ։
«Ուրախ կարուսել» մուլտիպիկացիոն ալմանախի երկու սյուժեներից առաջինի 7-րդ համարը։


== Սյուժե ==
Մանկական բանաստեղծության էկրանավորում այն մասին, թե ինպես է ձին հագել եղանակին անհամապատասխան ռեզինե կոշիկներ, որի հետևանքով նա հիվանդացավ։
Կտոր բանաստեղծությունից․


== Նկարահանող խումբ ==


== Գրականություն ==
Левин Вадим Глупая лошадь. — М.: Махаон, 2014. — 32 с. — ISBN 978-5-389-00156-5


== Ծանոթագրություններ ==


== Արտաքին հղումներ ==
«Հիմար ձի»(անգլ.) ֆիլմը Internet Movie Database կայքում
«Հիմար ձի» մուլտֆիլմը «Անիմատոր.ռու» կայքում
«Հիմար ձի»  smotri-multfilm.ru կայքում
Հայրենական մուլտիպլիկացիոն հանրագիտարան (հեղ. Սերգեյ Կապյկով, «Ալգորիթմ», 2006)
Դեմյուեն

Դեմյուեն (ֆր.՝  Démuin), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 460 մարդ, բնակչության խտությունը` 40.96 մարդ/կմ²։ Բնակավայրը զբաղեցնում է 11.23 կմ² տարածք։


== Աշխարհագրություն ==
Գտնվում է Փարիզ քաղաքից 110 կմ հյուսիս, Ամյեն քաղաքից 20 կմ հարավ-արևելք։


== Բնակչություն ==


== Տնտեսություն ==
2010 թվականին ուներ 325 աշխատունակ (15-64 տարեկան)  բնակիչ, որոնցից ակտիվ էին 254-ը, իսկ ոչ ակտիվները` 71։ Ակտիվության ցուցանիշը կազմում է 78,2 %։ 254 աշխատունակ մարդկանցից աշխատել է 240 անձ (128 տղամարդ և 112 կին)։ Գործազուրկ են եղել 14 անձ (5 տղամարդ և 9 կին)։ 71 անաշխատունակներից 25-ը եղել են աշակերտներ կամ ուսանողներ, 24-ը` թոշակառուներ, իսկ 22-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Միջին հայերեն

Միջին հայերեն՝ մի շարք բարբառների խումբ, որոնք պայմանականորեն միավորվում են մեկ խմբի մեջ։ Դրանցից հիմնականը Կիլիկյան բարբառը։ Միջին հայերեն են համարում 12 – 16-րդ դարերի հայ գրականությամբ ավանդված լեզվական այն բազմազան տարրերի ամբողջությունը, որը հասկանալի էր տարբեր բարբառներով խոսող հայ ժողովրդի տարբեր հատվածներին։


== Միջին հայերենի կազմավորումը ==
5 – 9 դարերում հայերենի հնչյունային համակարգը զգալի փոփոխություններ է կրել։ Որը ժամանակի ընթացքում առաջացնում է ճեղքվածք։ Ձայնավորների ու ձայնորդների հաջորդող ձայնեղ բաղաձայները (բ, գ, դ, ձ, ջ) խլանում են, իսկ խուլերը (պ, կ, տ, ծ, ճ)՝ դառնում ավելի ձայնեղ։ Անփոփոխ են մնում սկ, ստ, սպ, շպ, շկ, շտ տառակապակցությունները  և ն-ին հաջորդող ձայնեղների արտասանությունը (նբ, նգ, նդ, նձ, նջ)։
Միջին հայերենով սկսում են գրել գրաբարին զուգահեռ, սակայն միջին հայերեն կիրառությունները ավելի չէին, քան գրաբարինը։ Գրիչներին շեղում էր առկա արտասանությունը։ Միջին հայերենի առաջին օրինակը, ըստ Աճառյանի, Վահրամ սպարապետի որդի Գրիգորի դեղագրի՝ Բուսայիդի ձեռագիրն է՝ գրված 1037 թվականին, որտեղ գրաբարից այլ տարբերություններից բացի նաև առաջին անգամ կիրառվում է ֆ տառը։ Ներսես Շնորհալին իր առակներն ու հանելուկները գրում էր ժողովրդական՝ միջին հայերենով, իսկ Ընդհանրականը ու Յիսուս Որդին՝ գրաբարով։
Միջին հայերենի կազմավորման գործընթացը զուգադիպում է արաբական տիրապետության վերացմանը, հայ պետականության վերականգնմանը և հայ ժողովրդի տնտեսական ու մշակութային կյանքի աշխուժացմանը։


== Ծանոթագություններ ==


== Արտաքին հղումներ ==
Միջին Հայերենի Բառարան, Ռուբեն Սերոբի Ղազարյան եւ Հենրիկ Միսակի Ավետիսյան։ Երևանի Պետական Համալսարանի Հրատարակչություն, Երեւան, 2009։
Վյազովկա (գյուղ, Կոզելշչինայի շրջան)

Անվան այլ կիրառումների համար տե՛ս՝ ՎյազովկաՎյազովկա (ուկրաիներեն՝ Вязівка), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Վյազովկա գյուղում բնակվում էր 39 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիո (այլ կիրառումներ)

Կիո անունը կամ տերմինը կարող է վերաբերել հետևյալ հոդվածներին․

Կիո - գյուղ Էստոնիայի Կիո շրջանի կազմում։
Կիո - գյուղ Էստոնիայի Վասցելիինա շրջանի կազմում։
Բոլշոե Ակսակովո

Բոլշոե Ակսակովո (ռուս.՝ Большое Аксаково, բաշկիրերեն՝ Оло Аксаков), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 187 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արտաշես Բաղդասարյան (նկարիչ)

Անվան այլ կիրառումների համար տե՛ս՝ Արտաշես Բաղդասարյան (այլ կիրառումներ)Արտաշես Դրաստամատի Բաղդասարյան (մարտի 24, 1931(1931-03-24), Երևան, Հայկական ԽՍՀ, ԱԽՖՍՀ, ԽՍՀՄ - մայիսի 2, 1987(1987-05-02), Երևան, Հայկական ԽՍՀ, ԽՍՀՄ), հայ նկարիչ։ ՀԽՍՀ արվեստի վաստակավոր գործիչ (1983)։


== Կենսագրություն ==
Արտաշես Բաղդասարյանը ծնվել է 1931 թվականին Երևանում։ 1951 թվականին ավարտել է Երևանի գեղարվեստի ուսումնարանը, 1961 թվականին՝ Երևանի գեղարվեստա-թատերական ինստիտուտը։ 1963-1968 թվականներին Երևանի գլխավոր նկարիչ։ 1973 թվականին հիմնադրել և վարել է Երևանի գեղարվեստա-թատերական ինստիտուտի արդյունաբերական արվեստների ամբիոնը, պրոֆեսոր՝ 1985 թվականից)։
1982-1987 թվականներին եղել է Հայաստանի նկարիչների միության վարչության 1-ին քարտուղար։
Հեղինակ է որմնանկարների, խճանկարների, վիտրաժների, գեղանկարների, հասարակական շենքերի ներքին, Սայաթ-Նովայի 250-ամյակին (1963), Էրեբունիի 2750-ամյակին (1968) նվիրված երևանյան տոնահանդեսների ձևավորումների։


== Ծանոթագրություններ ==
Կարեն Իսախանյան

Կարեն Ցոլակի Իսախանյան (դեկտեմբերի 23, 1977(1977-12-23), Երևան, Հայկական ԽՍՀ, ԽՍՀՄ), ՀՀ պետական գործիչ, ՀՀ տարածքային կառավարման և զարգացման նախարարի տեղակալ։


== Կրթություն ==
1984-1994 թթ. սովորել է Երևանի Ադ. Իսակովի անվան N 132 միջնակարգ դպրոցում։
1994-1998 թթ. սովորել է Հայաստանի պետական ճարտարագիտական համալսարանում՝ «Մեքենաշինական արտադրության տեխնոլոգիա և սարքավորումներ» մասնագիտությամբ՝ ստանալով ճարտարագիտության բակալավրի որակավորումը։
1998-2000 թթ. սովորել է Հայաստանի պետական ճարտարագիտական համալսարանում «Մեքենաշինական արտադրության տեխնոլոգիաներ, սարքավորումներ և մեքենագիտություն» մասնագիտությամբ՝ ստանալով ճարտարագիտության մագիստրոսի որակավորում։
2000-2002 թթ. սովորել է Հայաստանի պետական ճարտարագիտական համալսարանի ասպիրանտուրայում՝ «Մեքենագիտություն» մասնագիտությամբ՝ ստանալով ճարտարագետ- հետազոտողի աստիճան։
2003 թ.-ին պաշտպանել է թեկնածուական թեզ և ստացել տեխնիկական գիտությունների թեկնածուի աստիճան։
2000-2004 թթ. հեռակա ուսուցմամբ սովորել է Երևանի պետական համալսարանում՝ «Իրավագիտություն» մասնագիտությամբ՝ ստանալով իրավաբանի որոկավորում։


== Աշխատանքային գործունեություն ==
1997-1998 թթ. «Ռոսար» բաժնետիրական ընկերության հայկական տնօրինության տնօրեն։
1998-2001 թթ. «Հայաստանի երիտասարդական պալատ» հասարակական կազմակերպության հիմնադիր, գործադիր տնօրեն, փոխնախագահ։
2001-2002 թթ. ՀՀ կառավարության տարածքային կառավարման նախարարի օգնական։
2002-2003 թթ. ՀՀ կառավարության տարածքային կառավարման և ենթակառուցվածքների գործունեությունը համակարգող նախարարի օգնական։
2003-2005 թթ. ՀՀ կառավարության տարածքային կառավարման և ենթակառուցվածքների գործունեությունը համակարգող նախարարի խորհրդական։
2003-2005 թթ. Հայաստանի պետական ճարտարագիտական համալսարանում հրավիրյալ դասախոս։
2005-2006 թթ. ՀՀ տարածքային կառավարման նախարարության աշխատակազմի ղեկավարի պաշտոնակատար։
2006-2010 թթ. ՀՀ տարածքային կառավարման նախարարության աշխատակազմի ղեկավար։
2010-2014 թթ. ՀՀ տարածքային կառավարման նախարարության աշխատակազմի ղեկավար։
2015-2016 թթ. ՀՀ տարածքային կառավարման և արտակարգ իրավիճակների նախարարի տեղակալ։
2016-2018 թթ. ՀՀ տարածքային կառավարման և զարգացման նախարարի տեղակալ։
2018- 2019  թթ. ՀՀ տարածքային կառավարման և զարգացման նախարարի տեղակալ։
2019 թ. հունիսի 4-ին նշանակվել է ՀՀ տարածքային կառավարման և ենթակառուցվածքների նախարարի տեղակալ։


== Պարգևներ ==
Պարգևատրվել է ՀՀ վարչապետի հուշամեդալով (2009), ՀՀ ԱԺ պատվո մեդալով (2011), ՀՀ պաշտպանության նախարարի մեդալով (2012), ՀՀ տարածքային կառավարման նախարարի հուշամեդալով (2014), ՀՀ Նախագահի «Երախտագիտության մեդալ»-ով (2015), ՀՀ տարածքային կառավարման և արտակարգ իրավիճակների նախարարի «Կանխարգելում, օգնություն, փրկություն» մեդալով (2015)։


== Այլ տվյալներ ==
Զինապարտ է, հաշվառված է պահեստազորում
ՀՀ քաղաքացիական ծառայության 1-ին դասի պետական խորհրդական է
Կուսակցական պատկանելություն
Անկուսակցական է
Անձնական տվյալներ
Ամուսնացած է, ունի դուստր և որդի։
Սուխոբուզիմսկի շրջան

Սուխոբուզիմսկի շրջան (ռուս.՝ Сухобузимский район), մունիցիպալ շրջան Ռուսաստանի Դաշնության Կրասնոյարսկի երկրամասում։
Ստեղծվել է 1924 թվականին։ Վարչական կենտրոնը՝ Սուխոբուզիմսկոե։


== Աշխարհագրություն ==
Շրջանի տարածքի մակերեսը կազմում է 5612,6 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 23166 մարդ։ Բնակչության խտությունը կազմում էր 4,13 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)